Владимир Цимбалистов
Майн кеф

Чакахме проверка от министерството. Доста време. Щеше да се проведе неочаквано. Искаха да обявят тревога, за да видят бойните ни умения. Всички знаеха за тази изненада и се подготвиха подобаващо. Командването отмени всички отпуски и уволнения. Всички болни бяха излекувани. Младите неженени офицерчета се преместиха от общежитието в казармата. Отвориха складовете за оръжие. Войниците вече трябваше да спят с дрехите, за да не хабят безценни секунди за обличане и да изпълняват нормативите. Дори пилотите спряха да се наливат вечер. Базата бе изчистена, техниката – излъскана до блясък, документите от щаба и администрацията – подредени, а всичко останало – боядисано и белосано. Около три пъти. А проверка се не види… В края на краищата, не може цял живот да си в повишена бойна готовност! Всички се побъркаха от чакане и бяха на ръба на нервна криза.

А на всичкото отгоре, от окръжното командване всеки ден изпращат документи – кой от кой по-смешен. В последната заповед искаха да се преборим с карантинните плевели-вредители поради зачестилите случаи на алергични заболявания сред военните. Незабавно! Не че беше някакъв проблем – можеше да се напише рапорт, че сме унищожили вредните плевели до корен, но окръжното командване искаше видеозапис, който да потвърди унищожаването.

„Ех, поне да знаехме как изглеждат“ – вайкаше се командирът. „Какви са тия карантинни плевели?“ И повика лекаря.

Лекарят веднага забърбори, гордо демонстрирайки знанията си по латински:

– Ambrosia artemisiifolia, acroptilon repens, solanum rostratum, solanum triflorum, cuscuta…

– Добре, добре… А на руски?

– Пелинолистна амброзия, пълзящ пирей, бодливо кучешко грозде, трицветно кучешко грозде, кукувича прежда.

– Значи е амброзия. Питието на боговете?

– Храната…

– Няма значение. Е, и как изглежда тази храна?

– Хммм… Високо растение с право стъбло, едни такива остри листенца…

– Остри?

– Ами да… И съцветието май че е горе…

Командирът не мисли дълго: „Борбата с вредителите е задача само за специалните части.“ И изпрати разузнавачите в полето заедно с цял взвод химици и специалисти по радиационна защита.

– Правете каквото правите, но за два дни да сте готови. Лекарят ще ви инструктира. Изпълнявайте!

Конец ознакомительного фрагмента.

Текст предоставлен ООО «ЛитРес».

Прочитайте эту книгу целиком, купив полную легальную версию на ЛитРес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.